A Bizottság 1488/1999/EK rendelete

(1999. július 7.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1372/1999/EK bizottsági rendelettel [1] módosított, a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

(1) mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

(2) mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

(3) mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

(4) mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő kötelező érvényű tarifális felvilágosításra a Közösségi Vámkódex létrehozásáról szóló, 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

(5) mivel az e rendeletben előírt intézkedések összhangban vannak a Vámkódexbizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 7-én.

a Bizottság részéről

Mario Monti

a Bizottság tagja

[1] HL L 162., 1999.6.26., 46. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

+++++ TIFF +++++

Árumegnevezés | KN-kód szerinti besorolás | Indoklás |

(1) | (2) | (3) |

1.Hangrögzítő berendezést nem tartalmazó, analóg lejátszási rendszerű, elemmel működő, fémdobozos üdítőhöz hasonló hengeres formájú kazettás magnó, kábellel csatlakozó, könnyű sztereó fejhallgatóval.A készülék körülbelüli hossza 100 mm, átmérője 70 mm. Az eszköz több működtető nyomógombbal, hangerő-szabályozóval, hordozószíjjal és övcsipesszel rendelkezik. | 85199389 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 4. megjegyzés, valamint a 8519, a 851993 és a 85199389 KN-kód megfogalmazása határozzák meg. Alakja és méretei miatt a készülék nem tekinthető zsebméretű kazettás magnónak (a 85. árucsoport alszámához fűzött 1. megjegyzés). |

2.Deltaszárnyú, műanyag pálcákból vagy csövekből álló keretből összeállított sárkány, úgynevezett "akrobatasárkány", műanyag szövetből készült borítással.A sárkányt a földről kettő vagy négy zsinórral lehet irányítani.(Lásd az ábrát.) | 95039037 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, a 950390 és a 95039037 KN-kód megfogalmazása határozzák meg. Noha ezek a sárkányok sportversenyeken is használhatók, alapvető céljuk mégis a gyermekek és felnőttek szórakoztatása. A Kombinált Nómenklatúra 3. b) általános szabálya alszám-szinten alkalmazandó. |

[1] Az ábra kizárólag szemléltető jellegű.

--------------------------------------------------